CELEX: 62014TA0434
Language: hu
Date: 2016-01-28 00:00:00
Title: T-434/14. sz. ügy: A Törvényszék 2016. január 28-i ítélete – Arbuzov kontra Tanács („Közös kül- és biztonságpolitika — Az ukrajnai helyzetre tekintettel hozott korlátozó intézkedések — A pénzeszközök befagyasztása — Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó — A felperes nevének jegyzékbe vétele — A jegyzékbe vétel megalapozottságára vonatkozó bizonyíték”)

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/38
            
         A Törvényszék 2016. január 28-i ítélete – Arbuzov kontra Tanács
   (T-434/14. sz. ügy) (1)
   
   ((„Közös kül- és biztonságpolitika - Az ukrajnai helyzetre tekintettel hozott korlátozó intézkedések - A pénzeszközök befagyasztása - Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó - A felperes nevének jegyzékbe vétele - A jegyzékbe vétel megalapozottságára vonatkozó bizonyíték”))
   (2016/C 098/49)
   Az eljárás nyelve: cseh
   
      Felek
   
   
      Felperes: Sergej Arbuzov (Kijev, Ukrajna) (képviselők: M. Machytková és P. Radošovský ügyvédek)
   
      Alperes: az Európai Unió Tanácsa (képviselők: A. Westerhof Löfflerová és J.-P. Hix meghatalmazottak)
   
      Az ügy tárgya
   
   Az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló, 2014. március 5-i 2014/119/KKBP tanácsi határozat (HL L 66., 26. o.; helyesbítés: HL L 70., 35. o.) és a 2014/119 határozat végrehajtásáról szóló, 2014. április 14-i 2014/216/KKBP tanácsi végrehajtási határozat (HL L 111., 91. o.) megsemmisítése iránt benyújtott kérelem, amennyiben a felperes nevét felvették azon személyek, szervezetek és szervek jegyzékébe, akikre, illetve amelyekre e korlátozó intézkedések alkalmazandók.
   
      Az ítélet rendelkező része
   
   
               1)
            
            
               A Törvényszék megsemmisíti a 2014/119 határozat végrehajtásáról szóló, 2014. április 14-i 2014/216/KKBP tanácsi végrehajtási határozattal módosított, az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló, 2014. március 5-i 2014/119/KKBP tanácsi határozat Sergej Arbuzovra vonatkozó részeit.
            
         
               2)
            
            
               A Törvényszék az Európai Unió Tanácsát kötelezi saját költségein kívül az S. Arbuzov részéről felmerült költségek viselésére.
            
         
      (1)  HL C 282., 2014.8.25.